พอดีอยากถามคุณค่ะเจ็บท้องด้านซ้ายไม่ค่อยถ่ายอาการนี้เป็นบ่อยมากจะทำอย่างไหร่ค่ะแล้วจะเกิดโรคตามมามั้ยค่ะ
สวัสดีค่ะ หากมีอาการท้องผูกอยู่ ก็อาจเป็นสาเหตุที่ทำให้มีอาการปวดท้องด้านซ้ายได้ ดังนั้น แนะนำควรรักษาอาการท้องผูกให้ดีขึ้นเสียก่อน ซึ่งได้แก่ การดื่มน้ำเปล่ามากๆ อย่างน้อยวันละ 8-10 แก้ว เน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม และอาจทานโยเกิร์ตหรือนมเปรี้ยว ซึ่งจะช่วยให้ถ่ายง่ายขึ้น เนื่องจากมีแบคทีเรียที่ไปช่วยการทำงานของลำไส้ใหญ่ หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลา หากไม่ถ่ายอุจจาระนานเกิน 3 วัน หรืออุจจาระแห้ง แข็ง เป็นก้อนเล็กๆ ควรหายาระบายช่วย ซึ่งมีหลายชนิด เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides) ยาแมกนิเซียม ไฮดรอกไซด์ (Magnesium hydroxide) ยาแลคตูโลส (Lactulose) เป็นต้น แต่หากทานยาแล้ว ยังคงไม่ถ่าย หรือยังมีอาการท้องผูกเกิดขึ้นบ่อยๆ อีก ก็ควรไปพบแพทย์เพื่อรักษาค่ะหรือหากอาการท้องผูกดีขึ้นแล้ว มีการถ่ายอุจจาระได้ทุกวันแล้ว ยังคงมีอาการปวดท้องข้างซ้าย อาจเกิดจากสาเหตุเช่น- โรคกระเพาะอาหารอักเสบ ซึ่งจะรู้สึกปวดบริเวณท้องส่วนบน อาจเป็นบริเวณลิ้นปี่ หรือปวดค่อนไปทางด้านซ้าย นอกจากนี้อาจมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- ปีกมดลูกด้านซ้ายอักเสบ- มีซีสต์ในรังไข่หรือปีกมดลูกด้านซ้าย เป็นเนื้องอกของรังไข่หรือปีกมดลูกด้านซ้ายเป็นต้นดังนั้น หากยังคงมีอาการปวดท้องด้านซ้ายต่อเนื่อง แนะนำควรไปพบแพทย์เพื่อตรวจหาสาเหตุและรักษาค่ะ